== Wolseys fald ==
Wolseys fiasko med ''the Amicable Grant'' rystede kong Henrik, og kardinalen havde ikke råd til flere fejltrin. Fordi han forstod, at han ikke kunne kontrollere Parlamentet, nægtede han simpelthen at indkalde det.<ref>[https://englishhistory.net/tudor/cardinal-thomas-wolsey-death/ Cardinal Thomas Wolsey Death & Fall From Grace 1530<!-- Botgenereret titel -->]</ref> Men i [[1527]] dukkede en svær sag op, snart kendt som "Kongens Store Sag". Kong Henrik havde været gift med [[Katharina af Aragonien]] i tyve år, uden at få en søn og [[tronarving]]. Nu ønskede kongen at få [[ægteskab]]et omstødt, hvad dronning Katharina modsatte sig. Sagen blev ikke enklere af, at den tysk-romerske [[kejser]] [[Karl 5. (Tysk-romerske rige)|Karl 5.]] var hendes søstersøn og støttede sin mosters syn på sagen. [[Pave Clemens 7.]] vovede derfor ikke at bevilge nogen annullering, og gradvis tabte kong Henrik - der var utålmodig efter at gifte sig med sin kones [[hofdame]], [[Anne Boleyn]] - sin tro på Wolseys evne til at få sagen løst.
[[Fil:Statue_of_Thomas_Wolsey_-_Ipswich.jpg|thumb|Statue av Wolsey i hjembyen [[Ipswich]].]]
Af [[diplomati]]ske grunde bekymrede det Wolsey, at kong Henrik ville opløse sit ægteskab med en kvinde, der var moster til den mægtige tysk-romerske kejser. Men da kejseren indtog og plyndrede [[Rom]] i 1527, og pave Clemens søgte tilflugt i [[Engelsborg (Rom)|Engelsborg]], tilbød Wolsey sig at vikariere som pave i håb om selv at få annulleret kongens ægteskab. Men samme sommer, mens kardinalen var optaget med forhandlinger i Frankrig, sendte kong Henrik bag hans ryg sekretæren William Knight til Rom for at få tilladelse til, at kongen kunne indgå et nyt ægteskab. Wolsey blev bekymret, for chancen for at få indvilget en annullering ville blive væsentlig dårligere, straks det gik op for paven, at Henrik egentlig ikke bekymrede sig for, om hans ægteskab var gyldigt i [[Gud Fader|Guds]] øjne, men simpelthen ønskede at få dronningen byttet med den kvinde, han var forelsket i.<ref>G.W. Bernard: ''Anne Boleyn: Fatal attractions'' (s. 41-42), Yale University Press, {{ISBN|978-0-300-17089-4}} </ref>
Politik Organisationer Uddannelsesinstitutioner